CELEX: 32018D1487
Language: hr
Date: 2018-10-02 00:00:00
Title: Provedbena odluka Vijeća (EU) 2018/1487 od 2. listopada 2018. o izmjeni Provedbene odluke 2009/1013/EU kojom se Republici Austriji odobrava nastavak primjene mjere odstupanja od članaka 168. i 168.a Direktive 2006/112/EZ o zajedničkom sustavu poreza na dodanu vrijednost

5.10.2018   
               
               
                  HR
               
               
                  Službeni list Europske unije
               
               
                  L 251/33
               
            
         PROVEDBENA ODLUKA VIJEĆA (EU) 2018/1487
         od 2. listopada 2018.
         o izmjeni Provedbene odluke 2009/1013/EU kojom se Republici Austriji odobrava nastavak primjene mjere odstupanja od članaka 168. i 168.a Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1. prvi podstavak,
         uzimajući u obzir prijedlog Europske komisije,
         budući da:
         
                     (1)
                  
                  
                     Na temelju Provedbenom odlukom Vijeća 2009/1013/EU (2) Republici Austriji (Austrija) odobrena je primjena posebne mjere odstupanja od Direktive 2006/112/EZ („posebna mjera”). Primjena posebne mjere kasnije je produljena Provedbenom odlukom Vijeća 2012/705/EU (3) do 31. prosinca 2015. te Provedbenom odlukom Vijeća (EU) 2015/2428 (4) do 31. prosinca 2018.
                  
               
                     (2)
                  
                  
                     Posebnom mjerom odstupa se od članka 168. i članka 168.a Direktive 2006/112/EZ kojima se uređuje pravo poreznih obveznika na odbitak poreza na dodanu vrijednost (PDV) koji je obračunat za robu i usluge koji su im isporučeni u svrhu njihovih oporezovanih transakcija. Svrha je posebne mjere izuzimanje od prava na odbitak PDV-a robe i usluga koje porezni obveznici koriste više od 90 % za svoje privatne svrhe ili za svrhe svojih zaposlenika, ili općenito u neposlovne svrhe ili za negospodarske aktivnosti.
                  
               
                     (3)
                  
                  
                     Cilj je posebne mjere pojednostavnjenje postupka obračuna i naplate PDV-a.
                  
               
                     (4)
                  
                  
                     Austrija je dopisom koji je Komisija evidentirala 23. ožujka 2018. zatražila odobrenje za nastavak primjene te posebne mjere u skladu s člankom 395. stavkom 2. Direktive 2006/112/EZ.
                  
               
                     (5)
                  
                  
                     Dopisom evidentiranim u Komisiji 4. travnja 2018., Austrija je poslala izvješće o primjeni posebne mjere koje uključuje preispitivanje omjera koji se primjenjuje na pravo na odbitak PDV-a u skladu s člankom 2. Provedbene odluke 2009/1013/EU.
                  
               
                     (6)
                  
                  
                     Komisija je proslijedila zahtjev Austrije ostalim državama članicama dopisima od 11. travnja 2018. u skladu s člankom 395. stavkom 2. drugim podstavkom Direktive 2006/112/EZ. Dopisom od 12. travnja 2018. Komisija je obavijestila Austriju o tome da ima sve informacije potrebne za razmatranje zahtjeva.
                  
               
                     (7)
                  
                  
                     Prema informacijama koje je Austrija dostavila, pravna i činjenična situacija koja je opravdavala tekuću primjenu posebne mjere nije se promijenila te postoji i dalje. Austriji bi stoga trebalo odobriti da primjenjuje posebnu mjeru tijekom daljnjeg razdoblja, uz vremensko ograničenje do 31. prosinca 2021. kako bi se omogućilo preispitivanje nužnosti i djelotvornosti posebne mjere i omjera između poslovne i neposlovne upotrebe na kojem se mjera temelji.
                  
               
                     (8)
                  
                  
                     Ako Austrija smatra da je potrebno daljnje produljenje odobrenja nakon 2021., trebala bi Komisiji podnijeti zahtjev za produljenje s priloženim izvješćem o primjeni mjere koje uključuje preispitivanje primijenjenog omjera najkasnije do 31. ožujka 2021. kako bi se omogućilo dovoljno vremena da Komisija pregleda taj zahtjev.
                  
               
                     (9)
                  
                  
                     Posebna mjera imat će samo zanemariv učinak na sveukupni prikupljeni prihod od poreza u fazi konačne potrošnje i neće imati negativan učinak na vlastita sredstva Unije koja proizlaze iz PDV-a.
                  
               
                     (10)
                  
                  
                     Provedbenu odluku 2009/1013/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Članci 1. i 2. Provedbene odluke 2009/1013/EU zamjenjuju se sljedećim:
            
               
                  „Članak 1.
                  Odstupajući od članka 168. i članka 168.a Direktive 2006/112/EZ, Austriji se odobrava potpuno izuzimanje poreza na dodanu vrijednost (PDV-a) na robu i usluge od prava na odbitak PDV-a kad se ta roba i usluge koriste više od 90 % u privatne svrhe poreznog obveznika ili njegovih zaposlenika ili općenito u neposlovne svrhe ili za negospodarske aktivnosti.
               
               
                  Članak 2.
                  Ova Odluka prestaje važiti 31. prosinca 2021.
                  Svaki zahtjev za produljenje mjere odstupanja predviđene ovom Odlukom dostavlja se Komisiji najkasnije do 31. ožujka 2021.
                  Uz takav zahtjev prilaže se izvješće o primjeni te mjere koje uključuje preispitivanje omjera koji se primjenjuje na pravo na odbitak PDV-a na temelju ove Odluke.”.
               
            
         
         
            Članak 2.
            Ova Odluka proizvodi učinke od dana priopćenja.
            Ova se Odluka primjenjuje od 1. siječnja 2019.
         
         
            Članak 3.
            Ova je Odluka upućena Republici Austriji.
         
         
            Sastavljeno u Luxembourgu 2. listopada 2018.
            
               
                  Za Vijeće
               
               
                  Predsjednik
               
               H. LÖGER
            
         
         
            (1)  SL L 347, 11.12.2006., str. 1.
         
         
            (2)  Provedbena odluka Vijeća 2009/1013/EU od 22. prosinca 2009. kojom se Republici Austriji odobrava nastavak primjene mjere kojom se odstupa od članka 168. Direktive 2006/112/EZ o zajedničkom sustavu poreza na dodanu vrijednost (SL L 348, 29.12.2009., str. 21.).
         
            (3)  Provedbena odluka Vijeća 2012/705/EU od 13. studenoga 2012. o izmjeni Odluke 2009/791/EZ i Provedbene odluke 2009/1013/EU kojom se Njemačkoj odnosno Austriji odobrava nastavak primjene mjere kojom se odstupa od članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 319, 16.11.2012., str. 8.).
         
            (4)  Provedbena odluka Vijeća (EU) 2015/2428 od 10. prosinca 2015. o izmjeni Odluke 2009/791/EZ i Provedbene odluke 2009/1013/EU kojom se Njemačkoj odnosno Austriji odobrava nastavak primjene mjere kojom se odstupa od članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 334, 22.12.2015., str. 12.).